Skaatsplankryer kritiek ná valFoto verskaf deur Emer-G-Med Paramedici is Donderdag ontbied na ŉ toneel in Glen Ashley, noord van Durban, waar ŉ skaatsplankryer geval en beserings opgedoen het. Paramedici van Emer-G-Med en Netcare 911 het reageer op die toneel in Marylandlaan ontbied. ŉ Man, vermoedelik sowat 20 jaar oud, het langs die pad gelê. Omstanders het gesê hy het met ŉ skaatsplank gery voor hy geval het. Die man het ŉ kopbesering opgedoen en was in ŉ kritieke toestand. Hy is op die toneel gestabiliseer en ŉ asemhalingsmasjien is aan hom gekoppel voor hy in ŉ ambulans na ŉ nabygeleë hospitaal geneem is vir dringende verdere behandeling. Emer-G-Med het lede van die gemeenskap in ŉ verklaring bedank vir hul bystand op die toneel.